text:
Cos ta bay di mal en peor den e actuacion di nos ministro encarga cu Labor, Stranheria y Energia. Nos ta apenas algo mas cu mitar aña den e periodo di e gobierno nobo, y ya tin critica pisa riba e maneho di Stranheria, cu hasta a desemboca den un pre-investigacion di Ministerio Publico. Naturalmente mester laga e autoridadnan hudicial haci nan trabao y no specula tocante kico nan ta bay topa durante nan investigacion. Sin embargo, ta keda straño cu Ministerio Publico ta bay actua riba un par di decision mal tuma… Mester tin algo mas; nos lo haya sa despues. Ta mas cu cla awor aki caba cu e problemanan aki ta surgi ora parti di trabao hudicial ta pasa pa man inexperto y personalista, cu mester tabata un advertencia pa su partido, pasobra e ta e unico ministro den historia di Aruba cu no por a cumpli un segundo termino den añanan 90, pasobra Reino a haya cu e tabata inepto pa e posicion. Spera anto cu milagrosamente e ta bay haci su periodo nobo un exito ta realmente demasiado optimista.
Y no ta cos cu nos no tabata sa. Dia 23 di november, cu e gabinete apenas anuncia, e Editorial aki a formula nos preocupacion di e siguiente manera: “Otro muestra di e falta di vision ta e traspaso di Dimas pa ministerio di Labor. E ta zona masha bunita pa bisa cu esaki ta pa agiliza e proceso di otorgamento di permiso, pero e cosnan aki ta separa net pasobra bo kier pa mas par di wowo contempla loke ta pasando. Y esaki ta yama pregunta tambe tocante e otro problema di coordinacion cu a crea awor, unda nos ta bay mira Husticia ta saca stranhero y e otro ministerio ta parti permiso… Tin un motibo pakico no mester separa diferente tarea bao di e mesun ley, den e caso aki e LTU. Den pasado temporalmente e tarea a bay pa otro ministerio (Infrastructura), pa motibo di problema interno den e ministerio e tempo ey. Mientras tanto no ta mira nada ainda di e problema fundamental y esey ta cu mester bin un reorganisacion di e procesonan vital di permiso, y ey ta unda Dimas ta esun mas importante. E impresion general ta keda cu atrobe Aruba ta haya un tremendo pantaya presenta, pero su tras no tin nada sustancial cambiando.”
Si nos analiza bon, tin dos problema na mesun momento. Uno ta cu e mandatario aki den su estilo peculiar di semper ta gusta maneha caso individual, mientras cu esey ta netamente e trabao cu e mester laga e funcionarionan publico haci. Pero aki atrobe nos ta mira e afan di un mandatario cu nunca ta stop di campaña y pesey ta aprecia masha tanto cu hende mester bin rog’e, como ‘last resort’, pa seguidamente e mustra su buena voluntad pa ‘resolve’ e asunto. Problema ta cu e no ta resolve nada, sino ta pega barco cu otronan mester bay regla.
E otro problema ta loke nos a señala na november aña pasa caba, y esey ta cu nos no a mira nada ainda di e cambionan structural cu mester tuma lugar den Dimas, pa mehora servicio na comunidad y sector priva. Loke si el a haci tabata hiba un guera contra e directora, pero esaki tampoco a termina bon pa e mandatario, cu a topa un huez cu si a bis’e loke aparentemente esnan den su alrededor no por o no ta tribi di bis’e. Cu esey lo bay yuda nos no sa, tempo lo mustra.
Refineria, atrobe…?
Cambiando di tema, tin algun movimento den e plannan pa futuro di e tereno di refineria. Gobierno ta anuncia, via e mesun mandatario di ken ta papiando anetriormente, cu Quanten LLC no ta den e wega mas. No cu tabata necesario pa anuncia esey, promer cu aña a bolter ya caba tur esnan cu un conocimento mas cu average di e tema aki tabata sa esey. Interesante ta cu lo cuminza un otro ronda di conversacion cu varios candidato cu ta pretende di tin plan interesante pa cu e facilidadnan.
Kico exactamente esey ta encera nos no sa, pero manera semper nos ta keda contempla e situacion di e sector den nos region, pasobra esey ta un bon indicacion di e grado di realismo di e plannan local. Y esey no ta duna un panorama asina alentador: di e cuatro refinerianan grandi den Caribe, orienta riba exportacion, no tin ningun operando. Esun mas grave, e caso di Aruba, tin mas di 10 aña cera y na merced di biento, solo y salpetro. Ta di spera anto cu entre esnan cu ta bin ofrece nan plan di inversion tin tambe empresa cu tin pensa di haci algo diferente y no bin cu e mesun storia, e mesun ‘cuenta de hadas’ cu nan si ta bay logra rehabilita y opera e refineria. Tin motibo valido, y pa varios decada caba, pakico ta practicamente imposible pa opera un refineria grandi den nos region cu no tin un mercado propio di bon tamaño. Hasta si ta logra rehabilita e refineria, cu varios biyon dollar involucra, ainda bo mester puntra bo mes cu ken bo ta bay bende bo productonan… Nos ta keda cu e impresion cu e refineria ta otro pantaya oportuno pa gaña wowo di hende, mientras gobierno tin varios asunto mas urgente y controversial pa atende.


c: text/html

text:
bon bini
E website aki ta speshal pa abo ku ta gusta skucha i lesa palabra di Dios na bo propio idioma. Mi ta sigur ku Dios tin un plan pa ku bo bida. I mi deseo ta ku atraves di e website aki lo bo tin un enkuentro personal ku bo kreador i Salbador Hesu-Kristo.
resumen di les
Pregunta: Pensa riba e último oranan di e bida di Kristu, segun ku E tabata drenta den Su prueba. For di loke bo por bisa, sea di Beibel òf Ellen G. White (The Desire of Ages ta un gran fuente), kon Hesus, den Su humanidat, tabata kapas pa soportá? Kiko nos por saka for di Su ehèmpel pa nos mes den kualke prueba ku nos ta enfrentá tambe?
pensamentu pa e siman aki
Felis siman na tur, mi ta spera ku e siman aki ta karga ku amor y pas. Dios bendishona boso y demas famia.
Siman: 26, 2022
Mi no sa kua karga pisá bo tin riba bo kurason awor akí, pero un kos sí mi sa: kiko ku e por ta, hib'é awor akí mes na pia di Señor i sklama pa Su yudansa i len riba Su gran mizerikordia. Su promesa pa abo i ami ta: "Mi no ta kore ku niun hen-de ku bini serka Mi" (Huan 6:37). Esaki ta nifiká ku, bono mester sigui karga e karga ei niun dia mas!
anusio
* Kerido oyente, Les di Sabat Skol. 12:30 am/pm
* 3:00 am/pm-9:00 am/pm
SERMON PAPIAMENTU
Evangelio segun Huan
Trese pa: M&M Presentacion
http://www.epalabra.net
Bendishon di Dios i un felis siman.
salùt
Bo tabata sa ku…‘’kardemom’’ ta un kondimento ku ta duna sabor na kuminda i tambe tin hopi benefision pa bo salu?
‘’’Kardemom’’ ta un kondimento ku a wòrdu studia dor di hopi investogadornan. Manera peper, kanel, klabu i kurkuma e ta wòrdu uzá pa duna kuminda dushi sabor. E ta prosidente di »sigui lesa»
23-06-2022

robotstxt: allowed

filter: keep


text:
- Prepara un espacio den cas unda famia lo bay keda durante e oranan cu e horcan ta pasando. E espacio aki preferiblemente ta un espacio unda tin poco of menos glas, bentana y porta.
- Prepara espacio na unda mascotanan lo pasa e horcan.
- Yena gasoline of diesel den auto.
- Percura pa tin suficiente awa pa bebe pa cada miembro di famia (2 liter pa persona).
- Cumpra algun cuminda di bleki y snacks (percura pa tin mecanismo di habri bleki na man).
- Si tin carni den frishider, hisa e temperatura di frishider y freezer na maximo capacidad y evita di habri esaki regularmente.
Lo tin mas recomendacion di Departamento di Salud Publico hunto cu Bureau Rampen Bestrijding Aruba, keda pendiente, keda bon informa!


text:
Oranjestad – 26 di mei 2022 –Aruba Bank a contribui na Fundacion Muchila Creativo su siman di conscientisacion.
Na aña 2020, e Fundacion a expande nan servicionan door di añadi un scol di arte secundario pa e grupo di hobennan special. Cu esaki den mente a organisa e siman di conscientisacion cu ta bai enfoca riba e tema di “Arte”: Transformacion y Inclusion den Comunidad’ cu e meta pa conscientisa con arte ta transforma bida di cada un di nos.
E siman di conscientisacion a conta cu diferente actividad caminda tur persona di tur edad por participa caminda cu nan tabata desea. A termina e campaña cu un feria, expo y open house pa mustra cu arte tin e habilidad pa transforma, ilumina, educa, inspira y motiva.
Pabien na e organisadornan di e tremendo campaña di siman di conscientisacion.


text:
Tur aña 5% menos turtuga ta yega Aruba su playanan
Algun siman pasa, Minister Ursell Arends a reuni cu Fundacion Turtugaruba unda nan a presenta nan relato anual. E relato ta indica cu polucion di luz ta un di e menasanan mas grandi pa e sobrevivencia di turtuga. Aruba ta priveligia pa ricibi 4 especie di turtuga pero nan ta den peligro di extincion.
Tur aña tin 5% menos turtuga ta yega nos playa y ta bira un tarea di cada ciudadano y di Gobierno di Aruba pa proteha un especie asina stima. Nos tur por haci nos parti door di e.o. no usa flash ora di saka potret, evita fiesta banda di lama parti anochi, uza bombillo cu ta mas safe pa e turtuganan manera Amber LED y atende cu beach cleanups pa asina kita obstaculo nan cu lo por stroba e turtuga sinti sigur ora di yega canto. Di maart pa september Ministerio di Naturalesa ta pidi extra cooperacion di tur hende na Aruba pa ta mas consciente di neishi di turtuganan riba nos lamanan.
Turtugaruba ta percura pa proteha y conserva turtuganan cu ta subi nos canto pa pone webo y tambe e turtuganan chikito cu ta sali di e webo pa haya nan caminda bek den lama. Yama e turtle hotline na +297-5929393 si bo persona a encontra un turtuga of a wak indicacion di un neishi recien coba.
– FIN –


text:
Mensahe di Minister di Finansa y Cultura Xiomara Maduro pa Dia di San Juan
ORANJESTAD (AAN): Diabierna dia 24 di juni, nos ta celebra Dia di San Juan, miho conoci como Dia di Dera Gai. Segun historia, e celebracion di Dia di San Juan a cuminsa na Mexico, despues a sigui pa Guatemala y Venezuela. Di Venezuela ela yega Aruba y na Aruba ta celebre mesun manera cu na Venezuela.
Na cuminsamento e tabata un fiesta di cosecha di e indjanan cu tabata habita akinan. Nan tabata gradici nan Diosnan pa un bon cosecha. Despues di tempo a bin combina e celebracion di iglesia, e nacemento di San Juan Bautista y asina celebra nan fiesta di cosecha riba 24 di juni. E tradicion tabata pa kima resto di cosecha riba Dia di San Juan.
Celebracion antes
E cunukero tabata celebra ‘cosecha bon’ y core cu fucu di ‘cosecha malo’. Un di e maneranan pa ‘core cu fucu’ tabata kimamento di productonan cu a resta di e cosecha bieu. E productonan aki tabata cadushi, troncon y resto di maishi. Cunukeronan tabata kima pa simbolisa purificacion y cambia suerte di cosecha malo cu e speransa cu e siguiente temporada di plantamento lo ta mihor.
Situacion actual
Awendia e acto di kimamento ainda ta tuma lugar. Lamentablemente materialnan cu ta causa molester den bario, haci daño na salud y nos medio ambiente ta wordo kima. E emision di kimico, huma y contaminantenan toxico causa pa kimamento di materialnan sintetico manera plastic y taira ta afecta nos aire, flora y fauna. Nos matanan, bestianan y awa ta wordo contamina. Ta kima hopi biaha obhetonan cu ta wordo kima no tin nada di haber cu e celebracion di ‘Dera Gai’ y ta daña nos medio ambiente.
Video di conscientisacion
Ministerio di Cultura cu cooperacion di Directie Natuur en Milieu (DNM), Bureau City Inspector y Brandweer a produci un video pa conscientisa nos comunidad pa celebra Dia di San Juan na un manera consciente y responsabel. E video lo wordo comparti na television y medionan social.
Un danki na cada instancia pa nan cooperacion. Por ultimo Minister Maduro a trece dilanti cu Cultura bo tin cu bib’e, pero nos Aruba mester cuid’e. Un feliz Dia di Dera Gai di parti Minister di Cultura Xiomara Maduro.


text:
ORANJESTAD – Recientemente, Minister di Husticia y Asuntonan Social Sr. Rocco Tjon a reuni cu e ekipo cu lo bay keda encarga pa forma un “Family Justice Center”. Pa hopi tempo caba a papia di e proyecto aki, y awo a yega e momento pa haci esaki un realidad, esaki ta nifica cu na momento cu tin un caso di abuso sexual, lo bay trece tur expertisio cu ta necesario hunto pa asina por conduci un investigacion mucho mas solido.
Minister Tjon a enfatisa cu esaki ta un paso hopi importante, caminda cu si tur cos cana segun planifica, e “Family Justice Center” lo bira un realidad comienso di otro aña y pa e motibo ey tambe Ministerio di Husticia y Asuntonan Social, pero sigur tambe Gobierno den su totalidad a boga pa e proyecto aki den presupuesto 2022. Den anticipacion di esaki, mester bisa cu na comienso di December, specificamente dianan 8, 9 y 10 di December ya caba lo bay tin e prome curso cu lo bay tuma lugar, un curso specificamente dedica pa percura cu tur e profesionalnan wordo certfica den e “studioverhoor” di e mucha, esaki ta bay nifica cu cada recherche cu ta traha na Cuerpo Policial den e departamento di “Jeugd en Zeden Politie” ta bay ta certifica.
Ademas di esaki, psicologonan cu ta forma parti di Ministerio Publico, e “Zedenofficier”, pero tambe Voogdijraad, Orthopedagogische Centrum y Departamento di Asuntonan Social lo bay haya e oportunidad pa sigui e curso, pues esaki tambe ta un paso hopi importante den henter e proceso aki. Lo bay percura tambe pa cumpra tur e materialnan necesario pa e “studioverhoor ruimte”.
Minister Tjon a expresa cu Ministerio di Husticia y Asuntonan Social ta sumamente contento cu e progreso cu a wordo presenta door di e ekipo dedica aki y ta sigur cu dentro di poco no solamente e parti di educacion y e “studioverhoor ruimte” lo bay bira un realidad, pero tambe e demas protocolnan cu mester wordo firma entre e socionan pa asina por brinda un miho servicio na tur e victimanan di casonan di abuso sexual pero tambe casonan caminda tin e dimension di violencia.


text:
Siguiendo riba mi serie di comunicado encuanto e dos conceptonan di ley di consenso di reino COHO y RAft, e biaha aki mi lo elabora riba e tema di refinanciamento di nos prestamonan existente door di Hulanda, cual ta un punto cu mi a duna atencion special na dje den nos verslag cu a bay Hulanda pa loke ta trata RAft.
RAft
A base di articulo 16a inciso 4 di e concepto di RAft Aruba lo no por ricibi placa di Hulanda pa refinancia prestamonan existente di Aruba cu a wordo cera prome cu e concepto di ley aki a bin na vigor, ni por refinancia prestamonan pa cubri gastonan di capital. Den e Rft di Corsou y Sint Maarten no tin e limitacion aki incorpora. Esaki ta nifica cu Corsou y Sint Maarten a base di e Rft por haci un fiansa cualkier momento via Hulanda. Pa motibo cu na mi opinion Hulanda ta trata nos diferente y mi no ta compronde dicon. Mi a dedica hopi pregunta riba e limitacion aki den RAft y a haci diferente pregunta al respecto pasobra si Hulanda refinancia nos prestamonan existente sigur esaki lo tin un impacto grandi riba nos situacion financiero.
Raad van State di Hulanda ta señala den nan conseho cu na e momentonan aki Aruba su peso di interes ta equivalente na 20% di e entrada di Gobierno door di e tarifanan halto di nos prestamonan internacional den comparacion cu Corsou y Sint-Maarten caminda esaki solamente 3% y cu esaki ta bin door cu nan no tin e limitacion menciona aki riba den Rft.
Aruba ainda ta den fase di recuperacion di e crisis di COVID-19. Esaki hunto cu nos debenan acumula a consecuencia di esaki ta pone cu Aruba ta un pais di risico halto cu ta pone cu nos (practicamente) no por ricibi fiansa riba e mercado internacional y si por haya lo ta na un porcentahe hopi halto di cual na final Hulanda lo mester aproba tambe. Pa e motibo aki mi a dirigi varios pregunta na Hulanda den e verslag. Den e verslag mi a subraya y haci e pregunta na Hulanda pakico ta haci un distincion entre Aruba y e otro dos islanan Corsou y Sin Maarten. Alabes mi a haci e pregunta na Hulanda dicon nan no a ofrece pa sanea (parti di) e debe di Aruba, creando un punto di salida igual manera tabata e caso na 10-10-10 pa Corsou y Sint Maarten. Na mes momento mi a indica di kier sa dicon Aruba no por refinancia prestamonan existente via Hulanda., esta dicon Hulanda no a brinda nos e posibilidad aki.
Pa finalisa mi ta subraya cu tur e diferencianan aki ta pone cu Aruba tin un diferente punto di comienso y tambe lo experencia e peso diferente y hopi mas pisa den comparacion cu Corsou y Sint Maarten. Pa Aruba e ta bai ta hopi mas facil pa logra e normanan presupuestario y alabes inverti a base di COHO si Hulanda dicidi pa sanea (parti di) nos debenan of brinda nos e posibilidad pa refinancia nos prestamonan existente tambe via nan. Si e parti di ley aki wordo cambia ta nifica cu Aruba lo por logra para mas lihe riba su mesun pianan. Mi lo ta pendiente pa wak den e “Nota naar aanleiding van het verslag” si Hulanda ta habri pa e cambio aki.


text:
Promé skol ku den su totalidat a bira miembro di Biblioteka Públiko Boneiru
06/06/2022
Biblioteka Públiko Boneiru ta yama bon biní na Kolegio San Luis Bertran komo e promé skol ku ofisialmente a bira miembro ku tur su alumnonan.
Ku e miembresia akí tur alumno di grupo 1 te ku grupo 8 di e skol na Rincon a risibí un tarheta di biblioteka ku nan por hasi uso grátis di dje. Biblioteka Públiko Boneiru ta spera di yama bon biní komo miembro na otro skolnan interesá tambe, pa sòru ku lesamentu di buki ta bira mas aksesibel pa nos muchanan. Di e manera akí Biblioteka Públiko Boneiru ta hasi esfuerso pa promové kultura di lesamenta serka nos muchanan na Boneiru.
E empleado di Biblioteka Públiko Boneiru Dorothy Cicilia a entregá e karchinan di miembresia ofisialmente na direktor di Kolegio San Luis Bertran señora Koeks i e kordinadó di idioma yùfrou Charlotte. Ku esaki a establesé un logro: pa promé biaha den historia di e biblioteka públiko na nos isla un skol kompleto a bira miembro ofisialmente. Biblioteka Públiko Boneiru ta spera ku mediante e logro akí nan ta bai kolaborá ku otro skolnan tambe i por ehèmpel ofresé alumnonan bou di 18 aña un miembresia grátis òf konhuntamente organisá aktividat di lesa pa mucha tende. Pa Biblioteka Públiko Boneiru promoshon di lesamentu di buki serka mucha ta para sentral den e aserkamentu akí.
Ku e kolaborashon akí e kantidat di miembro di Biblioteka Públiko Boneiru ta kresiendo rápidamente. Luna pasá e biblioteka a duna di konosé ku nan a yama bon biní na nan di 3800 miembro i awor akí ya kaba mas ku 1000 miembro a bini aserka. Personanan ku ta interesá ta bon biní pa forma parti di e kresementu akí i bira miembro tambe. Miembresia di Biblioteka Públiko Boneiru ta grátis pa mucha te 18 aña. Ku un miembresia por fia por ehèmpel 4 buki pa un periodo di 3 siman i tin un biblioteka digital tambe ku buki pa skucha disponibel. Pa mas informashon por yama 715 5344 òf por bishitá e biblioteka na Kaya Gramèl s/n.


text:
KRALENDIJK – Di 14 te ku 18 di òktober próksimo lo tuma lugá na Boneiru e konferensia anual di kleronan di Diósesis di Willemstad. E konferensia aki lo tuma lugá na Hotel Marriott i lo konta ku partisipashon di mas òf ménos 40 padernan inkluso ku partisipashon di nos monseñor Luis Antonio Secco. E tema di e konferensia ta: Batisá i Manda. Apertura di e konferensia lo ta dia 14 di òktober den oranan di atardi i lo klousurá e konferensia den oranan di mèrdia riba 18 di òktober. Mayoria pader di e 6 islanan lo yega Boneiru durante e promé dia di konferensia. Riba djaluna 14 di òktober despues di e promé dia di konferensia tur e padernan huntu ku monseñor Luis Antonio Secco lo selebrá Santa Eukaristia na misa di Playa, na Parokia di San Bernardo, pa 7’or di anochi. huntu ku parokianonan. Riba djamars 15 di òktober Santa Eukaristia ta tuma lugá na Parokia La Bírgen di Coromoto na Antriol pa 7or di anochi den kompania ku parokianonan. Djárason 16 di òktober ta toka turno pa parokia di Rincon San Luis Beltran pa 7’or di anochi. pa selebrá Santa Eukaristia ku pueblo di Rincon. Pader Santiago, vikario episkopal di Boneiru, na nòmber di monseñor Luis Antonio Secco ta invitá pueblo di Boneiru pa bin kompañá nos padernan di nos 6 islanan na selebrashon di Santa Eukaristia riba e tres anochinan aki.
Pader Santiago ta yama nos obispu Luis Antonio Secco i tur e pader di e diferente islanan un kaluroso bon bini na nos dushi isla di Boneiru i ta deseá tur nos padernan un konferensia riku na sabiduria, konosementu i forsa divino i ta pidi Dios Tata pa bendishoná e siman di konferensia aki pa asina nos Diósesis por sigui traha den union i komunion pa sigui kumpli ku boluntat di Dios den e trabounan pastoral.
Boso sirbidó
Pader Santiago Malagon Pedraza,Vikario Episkopal di Boneiru


text:
The content originally appeared on: Diario
ORANJESTAD (AAN): Minister Xiomara Maduro a reuni cu e staf di FCCA pa a haya un bista riba e trabounan di FCCA y pa por haya un splicacion riba e maneho cu ta wordo hiba,
e retonan cu tin pa por yega na mas cas social na Aruba y tambe e vision di FCCA pa yuda comunidad yega na nan mesun cas. Den e gobernacion di Gabinete Wever-Croes II, Minister di Finansa y Cultura a keda encarga pa ta tene contacto cu FCCA, cu ta e instancia cu ta ricibi subsidio di Gobierno pa asina por brinda casnan social na comunidad.
Hopi peticion pa cas social
FCCA ta haya un suma di Gobierno pa asina por yuda subsidia e huur di cas pa esnan mas vulnerabel den comunidad. Na e momentonan aki tin un cantidad grandi di riba 3 mil peticion pendiente pa por haya yudansa pa por huur un cas. E lista largo ta debi cu ta birando mas dificil pa FCCA cumpli cu e demanda creciente pa cas social.
Fondo mas barata ta keda un reto grandi
Un di retonan grandi cu FCCA tin, ta pa por yega na fondonan mas barata pa asina por brinda hipoteca na un interes mas abou na esnan cu kier yega na nan propio cas. Pa yega na fondo, FCCA ta presta placa via banconan local. Cu tempo interes riba fiansa na banconan comercial a keda baha y a yega na un nivel cu FCCA dificilmente por competi. Pesey hunto cu Gobierno kier sondea e posibilidad pa por busca fondo mas barata riba mercado internacional of denter di Reino Hulandes.
Tereno no ta facil pa haya
Un otro reto ta e disponibilidad di tereno pa FCCA por traha proyecto di cas. E hecho cu FCCA mester cubri e gastonan di infrastructura na momento di desaroya e proyectonan y tambe e rekisito di e minimo di uso di tereno, ta pone cu ta keda un reto pa FCCA por brinda casnan mas pagabel pa comunidad. Pa e motibo aki un bon cooperacion entre FCCA, DOW y DIP ta necesario.
Vision di FCCA
FCCA kier logra den cooperacion estrecho cu Gobierno pa traha barionan cu ta mas sostenibel, cu casnan moderno, na unda tin casnan social memey di barionan existente, cu ta conta cu participacion di e habitante y tambe di instancianan cu ta brinda yudansa na un manera structural na comunidad. FCCA kier focus tambe riba e hobennan profesional cu kier yega na nan propio cas.
Minister Maduro ta gradici pa e trabou
Na final di e bishita, Minister Maduro a haya un recorido den FCCA na Sabana Blanco pa asina pasa saluda y desea e staf y personal di FCCA forsa y exito cu nan trabounan na bienestar di comunidad. Minister Maduro ta spera di por conta cu un bon cooperacion cu FCCA pa asina por yuda soluciona e retonan y yega na mas casnan pagabel pa e comunidad di Aruba.


text:
Oranjestad-Declaracionnan haci pa lider di Democracia Real, sr Andin Bikker, relaciona cu desaroyonan rond di posibilidad pa un re-apertura di e refineria na San Nicolas, a hala atencion di fraccion di AVP.
Parlamentario Marlon Sneek durante conferencia di prensa a mustra cu a tuma nota di expresion haci di parti di sr Bikker kende entre otro a mustra cu e impresion ta ser duna dor di AVP, cu ta oposicion tin cu goberna e pais aki pa asina logra e re-apertura di e refineria.
“Nos a scucha cu sr Bikker ta declara cu Gobierno lo kier pa oposicion goberna pero e ta masha simpel mes ya cu no tin nada di haber cu gobierno kier pa oposicion bay goberna.
Gobierno a mustra bon cla cu e ta moviendo y oposicion ta insisti cu nan tin 7 y 8 grupo interesa cu kier cumpra anto e ora trece e companianan aki pa Gobierno, esey ta locual a wordo bisa na sr Bikker.
Nos por corda e reunion cu sr Bikker a jama dia 11 di Mei cu como invitado e grupo di cual hopi hende a papia di dje cu tabata Concord Aviation International and Fuel Inc, a meldt ziek e dia di reunion. Awe nos ta mas convenci cu nunca cu e mailnan cu nos a mira di e compañia aki ta un wega politico di partidonan di oposicion caminda nan ta inventa e companianan fantasma aki y ta manda mail pa loco.paso te dia di awe nos no a yenmde mas di e compañia aki cu a meldt ziek
Ora cu sr Bikker a invita e grupo aki cu supuestamente ta un grupo multi miyonario cu ta bay inverti riba 3 biyon dollar den pais Aruba, e grupo a bira meldt ziek y no a presenta pa e reunion.
Un compania cu ta multimiyonario cu kier inverti 3 biyon dollar no tin un solo persona cu por a bin Staten pa duna informacion caminda cu ta Staten ta hefe di Gobierno ta haya e informacion y despues lo informa Gobierno cu esaki ta un grupo serio y lo ta bon pa sinta cu nan.
Pero nan a meldt ziek!!
Y tin un otro compania tambe cu sr Bikker a presenta dia 12 di October di 2012 caminda den un publicacion el a declara cu Pro Diesel ta interesa pa bin Aruba pa papia cu comision fiho riba nan intencion pa cu e refineria.
E compania Pro Diesel aki tambe a meldt ziek, kiermen cu e gruponan interesa di sr Bikker, ta meldt ziek nan ta meldt ziek y aki nos mester ta sincero y serio sr Bikker.
Si kier hunga politica nos por haci esey ya cu AVP tambe ta bon den esey pero ta serio ya cu dos grupo cu abo Bikker a papia di nan, cu ta Pro Diesel y Concord Aviation, tur dos a meldt ziek na momento cu nan mester a bin reuni pa duna informacion na Parlamento riba nan interes pa cumpra e refineria.
Bikker ta para na banda hunto cu bo partner den oposicion cu ta MEP ya cu mescos cu lider di MEP tres aña pasa a grita den Staten cu “portanan cu ta habri pa Evelyne Wever Croes, no ta habri pa Mike Eman,” y ainda nos ni a mira e portanan ey habri y e no tin un compania cu por yega Arba cu e placa pa inverti den e caso aki e refineria na San Nicolas.
Locual ta referi na dje ta e nombernan di tur e companianan cu Bikker a bin ta menciona, pa pone riba mesa pa mira kico por haci y esey ta e situacion.
Gobierno a haciendo su maximo esfuerzo den henter e proceso aki y sr Bikker a bin c’un mocion y ta kere awor cu el a bin salba mundo, ta hunga rol di ta e rey pero pa algun aña caba tin hendenan ta moviendo riba henter e proceso aki.
Ta cual Gobierno lo no kier habri e refineria cu por garantisa 200 miyon florin den su economia sr Bikker, laga nos ta sincero cu otro si, laga nos stop di hunga politica y si di berdad bo ta stima e pais aki y bo tin un compania cu no ta meldt ziek, trece pa Gobierno papia cune anto nos por habri e refineria bek y garantiza asina continuidad y cosnan positivo pa nos pais y laga un banda e politica barata boso a bin ta hungando riba e topico di refineria,” Marlon Sneek a mustra.


text:
ASUNTONAN GENERAL / MANEHO DI CRISIS
Den ministerio di Asuntonan General e prome 100 dianan tabata dirigi riba atende cu e crisis di Covid, y e impacto di esaki riba nos finansas publico. Den e prome 100 dianan di Gabinete Wever-Croes 2, nos pais a drenta den e di 5 ola di e pandemia, cu e variante Omicron, cu ta causando cantidadnan halto di contagio cada dia. E efectonan di Omicron ta diferente cu e variantenan cu nos a conose anteriormente y esey kiermen cu CrisisTeam, bou guia di Minister President como ‘Commander in Chief’, mester a cuminsa prepara di trempan, y mester a ahusta e maneho cada biaha y cu cautela.
E efecto di e pandemia global riba nos finansas publico ta devastador. Aruba ainda ta depende di sosten di likides di Hulanda, y pa esey den e prome 100 dianan, a hiba varios deliberacion cu Premier Rutte, Secretario di Estado Knops, y Tijdelijke Werkorganisatie COHO. Aruba den e prome 100 dianan di Gabinete Wever-Croes 2, ta den cumplimento cu tur e palabracionnan haci den cuadro di e Landspakket, y por mira varios resultado interesante di e trabounan den cuadro Landspakket cu tin efecto riba nos maneho di personal y su gastonan, elimina burocracia innecesario, reforma fiscal y fortificacion di nos fronteranan. Den e cuadro aki, den e prome 100 dianan, a logra sigura 5.6 miyon Euro na fondonan for di Hulanda pa cumplimento di e palabracionnan aki. Deliberacionnan cu Hulanda no semper ta bay facil, y tin biaha cu mas reto cu otronan. Sinembargo Aruba ta comprometi na cumpli cu e palabracionnan haci den cuadro di sosten di likides, sigur tanten cu Aruba ta depende di e sosten aki di Hulanda.
INNOVACION
Riba tereno di Innovacion varios proyecto a wordo realisa den e prome 100 dianan di Gabinete Wever-Croes 2, entre otro:
1. eGovernment: Finalisacion di proyecto piloto di Interoperability y test pa intercambio di data den gobierno na un forma sigur y digital; cu e finalisacion aki awor por concentra riba e proyecto cu lo acapara henter e aparato gubernamental, y ciudadanonan por mira e beneficionan pronto
2. Immerse: durante e luna di innovacion ‘Immerse’ Futura, e innovation lab di Gobierno, a organisa mas di 20 evento colaborativo y workshops pa comunidad siña habilidadnan nobo
3. Camp di Innovacion diseña pa muchanan entre 8-12 aña pa siña con pa resolve problemanan di topico manera medio ambiente, durante vacacion di october
4. Supernova Camp diseña pa mucha muhenan entre 12-16 aña cu enfoke riba topico leadership, wellness, planning, y SDGs, durante vacacion di october
5. Realisacion di proyecto Re-Tech; cu ayudo di studiantenan di EPI a colecta aparatonan electronico cu no ta wordo uza mas. Nos a colecta mas cu 323 aparato electronico te cu December 2021 y a pone nan bek den uzo na diferente scol
6. eLearning 3: Sint Franciscus College – a cumpli cu e promesa pa e scol ricibi borchi digital, Chrome Books, pa e lesnan por wordo duna den forma mas digital, innovativo y atractivo
INFRASTRUCTURA Y ORDENANSA TERITORIAL
Pa loke ta trata e ministerio aki, mester remarca cu na e momento cu Gobierno a cay dia 30 maart 2021, mayoria di e proyectonan cu tabata wordo guia pa e departamentonan di infrastructura, a wordo para. Esaki pasobra tin varios investigacion penal andando y investigacion nobo cu a cuminsa despues di e fecha ey, cu ta pone cu Minister President a dicidi pa evita cualkier menguamento di politica den e ministerio aki. Unabes Gabinete Wever-Croes 2 a sinta, a traha riba varios proyecto pendiente:
- Servicio na cliente: pa mehora e servicio na cliente a concentra riba digitalisacion, entre otro pa pago na Kadaster cu e ‘point of sale system’, y digitalisacion di e proceso di aplica pa tereno na DIP. Alaves a prepara e plan pa elimina tur atraso na DIP di e mas di 15 mil peticionnan pa tereno erfpacht residencial, erfpacht comerial, tereno den huur pa plantacion, of cambio di destinacion. E plan aki lo wordo ehecuta den prome mita di 2022, y despues di esaki, e tempo di espera pa peticionnan na DIP lo ta limita na 3 pa 6 luna maximo
- Integridad: pa garantisa procesonan integro y depolitisacion di procesonan di otorgamento di tereno, a prolonga e mandato otorga door di e minister di Infrastructura na director di DIP; di e forma aki ta percura cu no tin ningun influencia politico den e procesonan di DIP, mientras e investigacionnan di influencia politico pa tur e ex ministernan di Infrastructura desde 2009 te cu 2020, ta wordo finalisa.
- ROP /ROPV: Gobierno ta orguyoso di a pone Aruba riba mapa di desaroyo duradero por medio di introduccion di ROP /ROPV na september 2021, pa un desaroyo ordena, teniendo cuenta cu medio ambiente. Tambe gobierno a introduci e asina ‘build with nature’ door introduccion di un aanlegvergunning.
- Proyecto di retonde na Palm Beach: e proceso pa construccion di e retonde a wordo finalisa y fondonan a wordo aloca pa construccion cuminsa den e prome kwartaal di 2022; mientras tanto a bin cu e solucion temporal por medio di ‘drempel’, cu a resulta den reduccion di e accidentenan
- Vivienda: en bista di e scarsedad di tereno disponible actualmente, y en bista di e demanda grandi pa vivienda, DIP hunto cu un partner priva, a desaroya e proyecto ‘Caribbean Town’, cu ta un proyecto cu lo brinda 330 vivienda na esnan cu a aplica pa tereno na DIP den e ultimo 8 añanan y no a haya tereno. Cu esaki Gobierno ta cumpli cu su mision pa yuda cu tereno y/of cas pagabel pa pueblo, y cu e vision a traves di un proyecto di piloto ‘vertical home’.
- Oficina di Gobierno: dia 20 di october Gobierno a firma MOU cu Bohama pa construccion di un edificio nobo pa Aduana, strategicamente na Barcadera, mientras ta desaroya e edificio biew di Aduana den un compleho di vivienda di luho, y asina trece bida den e area crucial aki pa desaroyo di Oranjestad
- UTV/ATV: Decision strategico pa regula y limita e cantidad di vehiculo UTV/ATV riba nos careteranan publico, y den areanan di naturalesa; mientras tanto a introduci un moratorio riba e permisonan di UTV/ATV
- Incinerator: Pa alivia e molester di desperdicio na dump na Parkietenbos, e Incinerator, bou maneho di DOW, a drenta funccion dia 1 november 2021 despues di a cumpli cu tur rekisito, teniendo cuenta cu veredictonan di Corte di Aruba
- Proyecto Aruba Outdoor Amenities a logra inicia cu dos proyecto, restauracion di Ayo Rock Formation, y revitalisacion di nos beachnan
Esakinan ta apenas algun di e logronan den e prome 100 dianan di Gabinete Wever-Croes 2.


text:
ciclismo
-
News
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »
-
Lima2019
Hillard no ta logra termina su careda
Un fayo na su bicicleta a pone cu Hillard Cijntje no a logra caba su careda di Ruta den e…Read More »
-
Lima2019
Ciclista Lisa Grootheusheidkamp ta core ruta
Lisa Grootheusheidkamp ta sali nr 24 den e ciclismo di ruta Awe mainta a tuma lugar e Ciclismo di ruta…Read More »
-
Lima2019
Lisa ta conta di su prome experiencia
Ciclista Lisa Grootheusheidkamp ta papia riba su prome experencia Panamericano. Lisa a core e time trial na Lima y ta…Read More »
-
Lima2019
Hilliard na di 18 lugar
Ciclista Hilliard Cijntje a keda na di 18 lugar den e Careda contra Holoshi den e Panam Games Lima 2019…Read More »
-
Lima2019
Lisa ta termina na 13 lugar
Panam Games LIMA 2019 Ciclista Lisa Grootheusheidkamp a termina na di 13 lugar di 21 coredo awe den e careda…Read More »
-
Lima2019
Hillard Cijntje a competi den ciclismo di pista
Hillard Cijntje a competi den ciclismo di pista den e Weganan Panamericano LIMA 2019 E ciclista di Corsow, Hillard Cijntje…Read More »


text:
Aruba
Interes y participacion na conferencia di Asis Dutch Caribbean tabata sumamente grandi
Diahuebs durante henter dia a tuma luga e prome conferencia di Asis Dutch Caribbean cu diferente orador internacional prominente, unda cu nan a duna charla riba diferente aspecto di siguridad, criminialidad y resiliencia. E conferencia aki a tuma luga na Renaissance Convention Center.
Segun Robert Candelaria, kende ta representante di Asis Dutch Caribbean, e compania ta sumamente contento y satisfecho cu e conferencia. Tabatin un sala totalmente yen di grupo di departamento di gobierno como tambe di diferente compania di siguridad, It y compliance.
Tabata un interes sumamente grandi cu a sorprende na ultimo momento, te cu na ultimo no tabatin mas ticket pa bende.
Pa mayor cobertura lesa TREMPAN.


text:
Nos sistema di “Impuesto” i “ekonomia” ta traha pa nos faya
Komo un komersiante di basta aña i studia den e disiplina di negoshi, Widney Martha di e organisashon “Life Changers” ta puntra, si ta mas mihó pa traha pa hende òf tin bo mes negoshi.
Widney Martha a bin na e konklushon si bo ke hasi negoshi limpi na Kòrsou ta hopi difísil pa bo logra. Segun estudio nan hasi, 8 di 10 negoshi ku lanta na Kòrsou ta sera entre 1 i 5 aña. Esaki ta algu hopi doloroso i ta nifiká ku tin algu ta sosodé ku ta pone ku e negoshinan no por sobreviví.
Segun Sr. Martha, nos sistema di impuesto ta forma un gran parti di e problema aki. Anto a yega tempu pa nos por atendé ku esaki, mas lihé posibel. Mi ta komprondé ku e pais ta den problema òf a wòrdu hinka den problema, pero e pueblo no por yuda gobièrnu mas den e forma diskriminatorio ku ta hèndel ku impuesto.
Ora bo pensa ku e hende ku ke hasi negoshi limpi ta haña un alivio pa nan tambe por bai dilanti, kada bes nan ta wòrdu kastigá pa nan faya. I un grupo ku no tin kunes si hasi bon, ni kos ilegal, ta bai dilanti.
Komo kreyente mi ta yuda hopi negoshi chikí pa bai dilanti. Tin di nan bèrdat tin problema ku maneho. Pero ora bo yuda nan pa struktura i hasi kosnan korekto e sistema ta skupi nan afó. Gobièrnu mester krea un ambiente pa un negoshi por funshoná mas mihó. I esaki ta yuda ku e hende tin mas i asina e por gasta mas den e ekonomia. Ta hopi fásil pa gobièrnu sinta i kobra impuesto, sin bin ku nan mes idea pa haña sèn èkstra, ku no ta djis dor di impuesto di e pueblo.
E bèrdat ta mi no ta sinta den e stul Sr. Widney Martha di “life Changers” ta sigui bisa, pero ta p’esei e pregunta, kon nos por yega na otro pa nos por baha e sifranan di frakaso di negoshi i ku komersiante nan ku kier hasi kosnan korekto, tambe ta bai dilanti.
Nos di “Life Changers” a manda kartanan na minister Presidènt i ministernan konserní di ekonomia, finansiá i soaw pa asina por wak unda e sapatu ta pèrta, pa asina nos por yega na otro. Nos ta spera riba nos invitashon pa nos por trese nos doló i plan dilanti.
Si e pueblo ta bon, e gobièrnu tambe ta bon.
Widney Martha, MBA


text:
Aruba ta cla pa habri cu Merca
cu extra medidanan di control y capacidad di ICU na Hospital normalisa.
Oranjestad, Aruba - 8 di juli, 2020
Minister di Salubridad Publico y Deporte Sr. Dangui Oduber a participa na comunidad di Aruba ayera nochi durante e conferencia di prensa di Gobierno, cu tur preparacion a keda cla pa reaperutra di frontera cu Merca diabierna awor 10 di juli.
Manera ya a informa, un strategia di proceduranan cu extra medida di control ta na vigor pa e estadonan cu mas riesgo di Merca pa asina reduci e riesgonan pa Aruba mas tanto posibel. Desde cu a habri frontera pa Europa, Canada y parti di Caribe, tur e departamento y instancianan concerni ta trahando duro cu hopi dedicacion na nos Aeropuerto.
Diabierna lo yega 700 pasahero for di Merca, diasabra 1400 pasahero y diadomingo 700. Antes Aruba ta ricibi alrededor di 20 mil turista Americano pa siman, sinembargo e biaha aki lo ta apenas 2800 turista lo yega durante e promer siman. Aruba a escoge conscientemente pa seguridad y no cantidad, pa asina gradualmente cu un bon maneho nos por logra controla e riesgonan pa nos pais y su poblacion.
Taskforcenan di Gobierno tambe ta cla pa asumi nan tarea di controla negoshinan y tur otro instancia cu tin cu cumpli cu protocol.
E situacion na Hospital a keda resolvi, Aruba su capacidad di Intensive Care entrante diadomingo awor lo bek normal, igual cu e capacidad promer cu e candela di dia 16 di juni ultimo. Testnan a ser haci na Hospital pa controla e calidad di aire y tur a sali bon. E mudamento di e equipo lo tuma lugar den siman y weekend y pa diadomingo tur cos lo ta cla. “Mi ta gradici tur e trahadornan di e departamentonan tanto di Hospital, Gobierno como di e contratistanan y tur otro instancianan technico cu ta yudando nos. Aruba ta para dilanti retonan hopi grandi, sinembargo cu cooperacion di tur hende hunto nos lo logra habri nos fronteranan, maneha e virus na bon manera y recupera nos economia y futuro.” Tabata palabranan di Minister Dangui Oduber clausurando e conferencia di prensa.


text:
Kralendijk- Awe 9 di mart 2021 tin 129 kaso aktivo di Covid-19 na Boneiru. Un kaso aktivo ta bishitante di Boneiru. E otro kasonan aktivo ta trata habitante di Boneiru.
Di e 53 personanan ku a tèst ayera, 23 a resultá di ta positivo. Shete (7) hende a rekuperá di Covid-19.
Tin aktualmente 2 persona hospitalisá pa motibu di Covid-19. Esaki ta 1 kaso mas kompará ku ayera.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Debí na sirkunstansianan a posponé temporalmente e debate di djabièrnè 10 di sèptèmber ku mayornan tokante e angua kontra corona pa hóben. Entidat Públiko Boneiru a tuma e desishon akí despues ku un parti importante di e partisipantenan a kanselá pasobra nan ta den karentena. Na e momentu akí tin 92 kaso di kontagio ku e vírùs di corona na Boneiru.
Ta prinsipalmente hóbennan a pega ku e vírùs. Den sierto kaso riba konseho di departamento di Salubridat Públiko e mayornan a bai den karentena. Salubridat Públiko tin un bon bista riba e gruponan di kontagio.
Asina ku situashon di e partisipantenan ta pèrmití esei atrobe, ta anunsiá un fecha nobo pa e debate. Via medionan di komunikashon i medionan sosial ta anunsiá e fecha nobo. Bo tin keho? Keda kas e ora ei i yama 0800 0800 pa un tèst grátis di corona.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Tormenta tin biento di 104km pa ora y ta un 88km. Elsa ta e prome horcan di temporada di 2021 y e di tres tormenta cu lo por tin menasa pa Merca. Ta spera cu e tormenta lo trece awasero, cu cantidad te cu 38cm. Inundacion na area di costanan.
Area di seroe por tin deslisamento di tera, pero tambe nifica cu Elsa lo por debilita prome cu sali for di region. Ta spera cu lo yega Florida pa anochi. Autoridad di Surfside, Florida ta vigila e tormenta di cerca. E tormenta lo cuminsa cambia direccion, pa dirigi na e peninsula di Florida. Ta posibel cu elo bira mas fuerte na medida cu impacta e oeste di Florida, cu awasero y posibel tornado.
Ta premira cu tormenta lo impacta e region di San Petersburg y Tampa Bay manera un tormenta tropical. Elsa probablemente ta dirigi na Georgia y Carolina prome cu yega Atlantico manera un depresion tropical.
Dañonan y morto raporta den Caribe
No tin perdida di bida, ni persona herida na Barbados despues di horcan Elsa. Tin caso 743 cas cu a keda daña pa e tormenta, Kerry Hinds a bisa, kende ta director di agencia di maneho di emergencia na Barbados.
E tormenta a yega algun parti di Republica Dominicana y Haiti, cu awasero intento. Dos persona a fayece na Republica Dominicana, segun Centro di Operacion di Emergencia.


text:
Bishita di delegashon di miembronan di Parlamento di Kòrsou na reunionnan di Parlatino na Panama
Durante 31 mei pa 3 di yüni 2022, un delegashon di Miembronan di Parlamento di Kòrsou ku a asistié na reunionnan di Parlatino na su sede prinsipal na Panama, kaminda diferente komishonnan di Parlatino a partisipá. E Komishonnan tabata entre otro: Komishon di Seguridat Suidadano Kombate i Prevenshon di Narkotráfiko, Komishon di Terorismo i Krímen Organisá, Komishon di Salu i Komishon di Derecho Humano, Hustisia i Polítika Carcelarias. E Miembronan di Parlamento ku a partisipá na e reunion aki tabata señores Amerigó Thodé, Eduard Braam i Juniel Carolina di parti di frakshon di MFK, Sheldrey Osepa di frakshon di PNP i Quincy Girigorie di frakshon di PAR.
E temanan durante e reunionnan ku a keda diskutí tabata, Derechonan Humano i Neuro teknologia i Prevenshon di Violensia Institushonal i Protekshon di Derechi Humano i Intervenshon Médiko pa huellas (vingerafdruk) digital, último aki a keda presentá riba petishon pa e delegashon di Kòrsou.
Durante e reunionnan na Parlatino, e delegashon di Kòrsou na nòmber di Parlamento a hasi uso di e oportunidat pa hasi entrega na sr. Licenciado Cesar Gonzales direktor di Sede di Parlatino un buki di Nos Areglo di Estado di Kòrsou ku a keda pone den e biblioteka pa asina tambe Parlamento di Kòrsou komo miembro di Parlatino tin informashon den e sala di biblioteka den e sede di Parlatino na Panama.
E delegashon di miembronan di parlamento di Kòrsou ta konsiderá e temanan menshoná importante i lo hasi uso di e oportunidat di hiba esaki den diskushon den nan respektivo frakshonnan. Di e manera aki Miembronan di Parlamento di Kòrsou tambe por duna nan aporte riba proyekto di leinan.
Eduard Braam
Miembro di Parlamento
Pa Frakshon di MFK
Kòrsou, 8 di yüni 2022


text:
For di tempu ku hende di afó a bin biba den ‘Mundu Nobo’ (= kontinente Merikano) nan mester a re-inventá tur kos. Nan no tabatin nada otro ku e par di kosnan ku nan por a trese i nan mester a traha tur kos di nobo.
Nan a sigui bai Wèst ku poko rekursonan i sin hèrmènt i otro fasilidatnan nesesario. Esaki a forsa nan pa siña improvisá. Te dia di awe na nos islanan nos mester improvisá hopi, pasobra konosementu organisá simplemente no ta available. Ta p’esei nos mester sa un tiki di tur kos. Spesiali-sashon ta un kos raro serka nos.
Asina ta ku nos a desaroyá un talento tremendo pa improvisá. Lástimamente, esaki ta deteriorá fásilmente den loke nos por yama ‘malorganisashon organisá’. Europeonan ta stèns mas tantu riba organisashon. Loke nos mester hasi ta pa kombiná e dos talentonan aki. Esei lo hasi nos invisibel!


text:
CAft: “Hasi uso di rekuperashon ekonómiko pa pone finansa públiko na òrdu”
CAft: “Hasi uso di rekuperashon ekonómiko pa pone finansa públiko na òrdu”
Oranjestad – Ekonomia di Aruba ta mustra un kresementu rápido. Ta premirá ku e aña aki turismo lo regresá na e nivel kaminda e tabata promé ku e krisis di COVID-19. Ta nesesario pa Aruba tuma medida awor aki pa drástikamente redusí e deéfisit supstansial den 2022 i realisá un surplus den 2023. Mester hasi esaki pa redusí e debe nashonal ku na 2021 a suma AWG 5,7 miar. Den e kuadro aki bahamentu di gastu i reformanan ku ta hisa e potenshal di kresementu ekonómiko ta esensial. Partikularmente mester bini ku medida struktural pa baha gastunan di personal.
Presupuesto di 2022 i 2023
Segun e último datonan, e rekuperashon di turismo ta progresando mas rápido ku loke a spera. Segun e último pronóstikonan, e turismo den 2022 ya lo alkansá e nivel ku e tabatin na aña 2019. Ku e rekuperashon mas rápido aki di turismo, e ekonomia tambe ta rekuperando den forma próspero. Esaki mester keda reflehá den e presupuesto di pais. E proyekto di lei di presupuesto pa aña 2022 ainda no a keda presentá na Parlamento. Pa e motibu aki, gobièrnu ainda no tin mandato pa ehekutá e presupuesto. Den e proyekto di ley di presupuesto tin un défisit signifikativo di AWG 286 mion di e pais. Esaki lo nifiká ku e aña aki e debe di Aruba tambe ta oumentá supstansialmente. E gastunan di interes di e aña aki ta suma AWG 261 mion. Esaki histórikamente ta un nivel haltu sin presedente. Pa e motibu aki ta hopi importante pa e aña aki kaba limitá e gastunan. Pa redusí e debe nashonal, kual aktualmente ta suma AWG 53 mil pa persona di e poblashon di Aruba, ta nesesario pa realisá un surplus presupestuario kuminsando na aña 2023. Pa logra esaki, ta inevitabel i di suma importansia pa tene e gastunan di gobièrnu bou di kòntròl. Ta di importansia determinante pa hiba e gastunan di personal, ku den 2022 a suma na mas ku 35 porsiento di e entradanan, na un nivel mas abou. E gastunan na produkto i servisio tambe mester keda redusí. CAft ta konsehá Aruba pa presentá e proyekto di lei di presupuesto na Parlamento mas pronto posibel ku un défisit signifikativamente mas abou.
Kòntròl riba areglo di supsidio di suèldo
For di kòntròl di e areglo di supsidio di suèldo pa e añanan 2020 i 2021 ta sali na kla ku serka un gran kantidat di empresa e pèrdidad di benta a resultá mas abou ku loke a premirá. Esaki ta nifiká ku den e añanan ei a paga di mas supsidio di suèldo. E empresanan aki mester paga bèk AWG 108 mion. E hecho ku Banko di Seguridat Sosial práktikamente a finalisá e kòntròl riba e areglo di supsidio di suèldo pa e añanan 2020 i 2021, ta algu ku CAft ta konsiderá positivo. CAft ta insistí pa kuminsá ku kobransa na e forma mas diligente posibel, ya ku si esaki no tuma lugá, despues e chèns lo bira mas grandi ku no por logra mas pa kobra bèk e loke e empresanan debe.
Reformanan
E reformanan den e Pakete di Pais (Landspakket) ta esensial pa impulsá kresementu ekonómiko. Aruba tin planeá pa implementá un reforma fiskal entrante aña 2023. Pa motibu di falta di informashon tokante e plan di reforma fiskal aki, CAft no ta den posishon di forma un opinion si e kalkulashonnan manera menshoná den e presupuesto ta realístiko. CAft ta puntra su mes kon e reforma fiskal i e oumentonan di impuesto ku ta inkluí den dje lo afektá e presupuesto i kua efekto esaki lo tin riba e kresemientu ekonómiko. Ta di vital importansia pa limitá gastunan públiko den e presupuesto, loke lo hasi rekursonan disponibel pa por akomodá e reforma fiskal.
E reformanan den seguridat sosial i kuido ta nesesario pa por garantisá sostenibilidat di e sistema pa futuro generashonnan. Gobièrnu a anunsiá mediadanan konkreto manera un kontribushon personal i un lista positivo pa por logra realisá ekonomisashon den kuido. Ta esensial pa ehekutá e medidanan aki riba un término kòrtiku. E ekonomisashon ku ta resultá for di nan ta un promé paso den direkshon di un kuido sostenibel i esaki lo mester hasi posibel pa riba término kòrtiku e pais no tin mester di hasi kontribushon pa por kompensá e défisitnan den AZV.
CAft a hiba un bishita virtual na Aruba riba 17 i 18 febrüari. A hiba kòmbersashon ku, entre otro, Gobernador, Minister di Finansa i Kultura, Konseho di Minister i e Komishon Parlamentario di Finansa, Organisashon Gubernamental, Kultura i Deporte. Banda di esaki CAft a hiba kòmbersashon tambe ku gerensianan di Departamento di Impuesto, Aruba Tourism Authority i e Órgano di Ehekushon Seguro Médiko General (AZV).


text:
Dow a firma cu Royal HasKoningDHV
Diabierna 10 di juni 2022, DOW y e ingenieursbureau Royal HaskoningDHV na Hulanda a firma un raamovereenkomst pa reslove e problematica di RWZI Bubali.
Royal HasKoningDHV ta un compania mundialmente reconoci cu oficina na 30 pais y ta emplea 5800 profesionalnan.
Bou di e raamovereenkomst aki Royal HasKoningDHV a ricibi opdracht di DOW pa crea un
- Afvalwater Masterplan (Kader A),
- Schetsontwerp RWZI Bubali (Kader B) y
- Voorontwerp RWZI Bubali (Kader C).
Door cu e situacion ta di urgencia di RWZI Bubali, Kader B y Kader C ta ricibi prioridad y lo tuma lugar den e luna(nan) nos dilanti, cu esaki DOW lo organisa un destaho publico den kwartaal 4 pa gunning di e projecto: Upgrading di RWZI Bubali.


text:
Oranjestad, December 15 2020 – Taskforce Bedrijven a tuma nota cu den fin di siman ta drenta hopi yamada pa Taskforce tira bista na diferente establecimento aki na Aruba. Nos pueblo a bira hopi mas alerta y critico pa cada cos cu nan ripara cu den nan concepto no ta cuadra cu loke ta stipula den Protocolnan di Covid-19 y nan ta meld esaki di biaha.
Esaki ta comprendibel pasobra no necesariamente tur hende mester ta di acuerdo pero tin regla stipula y nos mester sigui cumpli cu nan.
Tambe ta notabel cu algun medio di comunicacion ta haña esaki net un bon oportunidad pa nan trece e noticia na un forma diferente, tin ta opta pa haci esaki na un manera responsabel y tin otro cu ta opta manipula informacion pa trece panico unda cu no tin. Y esaki ta e rason principal pakiko Comision di Crisis ta publica e comunicado aki.
Nos ta papiando aki di exclusivamente e Café & Restaurant nobo cu a habri yama Bochincha. Pero e realidad di e storia aki ta cu Taskforce tambe tawata presente na e sitio y tur cos tawata na ordo y segun reglanan.
Mescos tawata paden tur caminda e negoshi aki a zorg pa nan tin tur cos na nan luga poni y alaves a zorg pa na cada mesa tin e cantidad stoel stipula pa e protocolnan.
E tipo di noticia nan asina cu imagen falso ta trece panico den pueblo y ta trece confusion den e tarea hopi importante y responsabel cu Taskforce tin. Pesey ta pidi media nan pa busca informacion corecto y concreto .
Taskforce a controla y a nota cu tur cos na Bochincha tawata segun reglanan.


text:
Power News Blog
DIA #2 DI TOQUE DE QUEDA CU 45 DETENCION
Apesar di tur e suplica di Prome Minister di Aruba y di KPA dia #2 di toque de queda cu 45 detencion
TOQUE DE QUEDA CU 45 DETENCION
Diadomingo 22 di maart 2020 Aruba a conoce loke ta TOQUE DE QUEDA. E la bay na vigor di 9or di anochi te pa su mainta 6or. E TOQUE DE QUEDA ta keda na vigor te cu dia 31 di maart 2020.Cuerpo Policial a pone diferente unidad riba caminda pa controla . Den oranan tempran por a conta caba cu e prome detencion. Personanan cu tabata keda mobilisa riba e carteranan di Aruba maske a adverti di tempran cu no ta permiti. Cuerpo Policial a conta cu total di 41 detencion pa e prome anochi di TOQUE DE QUEDA.Cuerpo Policial kier a recorda cu ora ta papia di TOQUE DE QUEDA ta algo hopi serio y mester cumpli cu esaki.TOQUE DE QUEDA kiermen no ta permiti pa abo ta riba caya. Abo como cuidadano keda bo cas. Tene bon cuenta cu esaki .Aruba ta pasando den un tempo dificil pa loke ta e Coronavirus ( COVID-19) y ta pesey gobierno di Aruba a bin cu e TOQUE DE CUEDA.Un palabra di danki y hopi aprrecio pa nos coleganan polis y e parti administrativo cu a sa di traha incansablemente , lagando nan famianan na cas pa asina eherce e trabao di mantene e orden publico y percura pa tur hende cumpli cu ley.Nos di Cuerpo Policial kier ta pidi pueblo di Aruba pa corda riba e distanciamento social, corda laba bo man y desinfecta constantemente. Corda cuida nos grandinan y esnan vulnerabel pa cu e virus aki.
Corda cu hunto nos por .
Keda cas y flatten the curve
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
may, 2022
28may9:00 am5:00 pmEmoshon, kiko e ta i ki efekto e tin?Day of the Week:SaturdayCulture:Workshop
Event Details
Gran majoría di nos komo ser humano, ta pasando diariamente den un fluho konstante di diferente pensamentu i emoshonan. Esaki ta konta mas aún awor ku nos ta den e
Event Details
Gran majoría di nos komo ser humano, ta pasando diariamente den un fluho konstante di diferente pensamentu i emoshonan. Esaki ta konta mas aún awor ku nos ta den e gara di COVID-19. Emoshon ta nos kompas interno. No tin emoshon malu ni bon, emoshonan tei pa guía. Nos tin ku atende ku nan i no neglishá, reprimí ni suprimí nan, pa nan no kausa efektonan negativo despues ku ta inesperá. Emoshonan por ta un insentivo pa nos desarojá e potenshal inlimitá ku kada un di nos tin komo persona.
Nos ke yudabo den desarojá esaki, dor di ofresé bo un “personal journey” di 15 siman:
• maestría di bo emoshonan;
• kon di deshasí di emoshonan atrapá;
• biba un bida mas intenshonalmente;
• skucha bo intuishon mas mihó pa asina bo por ta mas kreativo i
• kon di laga loke bo a sinja bira un kustumber i transformabo komo persona.
Tuma kontakto ku un di nos ku ta e 3 fasilitadornan pa inskribi for di tempran:
Haydee Hermans – Soul Garden na telefón: 5639848. E-mail: soulgardenCuraçao
O’dennis Daal – Master Your Mind na telefón: 5130409. E-mail: [email protected]
Ivan Kuster Uplifting BV na telefón: 6986437. E-mail: [email protected]://xn--upliftingcuraao-qmb.com/ or [email protected]
more
Time
(Saturday) 9:00 am - 5:00 pm(GMT-04:00) View in my time
Location
Curacao, Curacao


text:
E dushi brownies nan aki ta ideal pa ofrece na famia y amigonan. Lo bo disfruta di regala especialmente bo hendenan cu ta vegano of vegetariano.
Boonchi preto ta reemplaza e hariña gluten free y e receta aki ta un treat cu un sabor intense di chuculati.
E dessert aki por wordo sirbi cu: raspberries, "non dairy whipped cream", of hasta cu yoghurt y ice-cream non dairy.
Y algo hopi importante ta, cu e dessert aki ta yuda contribui na mantene bo peso!
Preparacion y duracion
Preparacion: 20 minuut
Pa cushina plus fria: 25 pa 30 minuut
Facil
Bo ta saca 16 pa 20 pida for di e batch aki
Por Freez
Gluten-free
Nutricion: pa brownie (20)
caloria 202
vet 13g
Vet saturata 7g
carbohidrato 15g
sucu 11g
fibra 3g
proteina 5g
salo 0.6g
Ingredientenan
Zeta di sunflower, pa grease e panchi
2 x 400g bleki di bonchi preto y scuri e awa
1 cuchara grandi (tblsp) di vanilla extracto
6 webo grandi of 10 webo chikito
200 gr Manteca suave na pida pida
200 gr di "light muscovado sugar" of sucu bruin
100 gr puiro di cacao
2 cuchara chikito di baking powder "gluten free"
85 gr di chuculati puro of puur, corta na bloki
Metodo
PASO 1
Keinta e forno na 180C/160C fan/gas 4. Grease e panchi di brownie di 20 x 30cm y pone e papel di forno den dje. Blend den blender of hand mixer e bonchi y vanilla, 1/2 cuchara chikito di salo y 2 webo Gr of 3 chikito te ora esaki ta di un textura suave.
PASO 2
Pone e Manteca, sucu, cacao y e resto di webonan den un baki di stainless steel / bowl rondo grandi.
Klop cu un hand mixer te ora e textura ta cremoso.
Nota: Cuminda cu un speed abao y gradualmente lanta e speed; pa e puiro di cacao no bula rond mucho!
Despues tira baking powder aden y sigui mezcla.
Despues tira aden tambe e mezcla di bonchi y tambe e blokinan di chuculati.
PASO 3
Cu un spatula basha e textura den bo panchi pa bay forno.
Ya cu bo forno keinta pone bo panchi aden pa 25 minuut, te ora cu e ta firme ora bo check e / mishi cune.
Despues lag’e fria riba un reki di metal.
Awor bo por cort’e na vierkant.
Por tene e brownies nan fresco den un bleki bon tapa, pa sigur un par di dia afo na temperature normal y 1 siman den fridge.
Ta combina bon cu:
Ice cream of Yoghurt vegan di Vanilla cu Raspberries.
Por sirbi’e cu Non Dairy Whipped cream tambe.
Mermelada di Appelsina (Opcional pa esnan cu un paladar diferente: e casca di appelsina un tiki marga ta combina hopi bon cu e sabor dushi di e brownie).


text:
Minister di desaroyo sostenibel, Sr. Mr. Geoffrey Wever, ta anuncia su plan pa tene varios discurso publico riba e topico di economia circular. Internacionalmente conoci como un “collaborative participation session”, e discursonan lo sirbi e meta di comunica informacion y intercambia idea riba e implementacion di maneho, pa asina hiba e economia di Aruba den e rumbo sostenibel.
Diaranson 18 di mei e prome evento lo tuma lugar na Teresita Center, San Nicolas. Aki un grupo di invitado di mas o menos 70 stakeholders presente representando mas di 45 diferente organisacionnan local lo participa na e inicio di loke lo bira un esfuerso continuo di dialogo cu comunidad.
E enfoke lo ta pa ricibi INPUT di diferente KEY stakeholders riba nos isla y asina mira kico mester añadi of considera pa e Circular Economy Action Plan cu ministerio di desaroyo sostenibel tin den plan. “Asina ta brinda nan e oportunidad pa let their voices be heard”, Minister Wever ta comenta.
“Nos lo mester siña kico ta traha y kico no ta traha den nos contexto riba nos isla”.
Den un forma interactivo y inclusivo nos kier envolvi mas personanan den e proceso di forma e beleid pa asina ricibi nan input tambe. Basa riba e inputnan aki lo caba di formula e plan di implementacion di maneho efectivo pa catalisa e transicion pa sostenibilidad, pues un economia circular pa Aruba.
Un economia circular ta hopi importante pa Aruba, mirando cu e lo:
Contribui directamente na e recuperacion economico (inversion y oportunidad);
Reduci nos dependencia di recursonan internacional;
Minimalisa e peso riba maneho di desperdicio;
Contribui positivamente na planificacion di desaroyo di infrastructura;
Tur hunto lo fortifica e factornan social-economico.
Pa turismo, e lo transiciona Aruba pa un “High Value – Low Impact Destination”
E “Circular Economy Action Plan” ta un plan dinamico cual lo rekeri dialogo continuo entre e stakeholders pa asina sigura cu nos tur ta bayendo hunto den e bon direccion. Un danki na tur e personanan di e business sector, companianan mediano y chikito, organisacionnan gubernamental como tambe no-gubernamental, Universidad di Aruba, y tambe Ministers y Parlamentarionan kende ta mustrando nan interes na e topico aki.


text:
Kambio di paradigma 2012 – 2
Posted on Feb 8, 2014
Salubridat
Ántes, promé ku 2013, salubridat ta basá riba e sistema di “supreshon“.
Esei kier men ku:
- Síntomanan ta wòrdu kombatí na lugá di trata di kura e kousa;
- Malesa ta keda tratá ku remedi sintétiko i operashon kirúrgiko;
- E sistema imunológiko natural ta wòrdu suprimí;
- Gastu médiko haltu.
Salubridat di e era nobo, despues di 2012, ta basá riba e sistema di “regenerashon“. Esei kier men ku:
- Ta trata di atendé ku e kousa di e malesanan;
- Tratamentu médiko integrativo;
- Alimentu nutritivo saludabel, yerba i vitamina;
- E sistema imunológiko natural ta wòrdu fortalesé;
- Salubridat preventivo;
- Gastunan médiko abou.


text:
ORANJESTAD – Diamars mainta, durante un ceremonia ameno, a haci entrega di e cuater stampianan ganado di e concurso di pintamento “Stima Bo Cacho” 2021, cual tabata un concurso, solamente pa scolnan basico. Banda di esaki tambe a haci entrega di premio di e concurso di pinta y kleur “Ley di Cacho” 2022 cu tabata pa basis y kleuter. Durante e evento aki Minister di Husticia y Asuntonan Social Sr. Rocco Tjon conhuntamente cu Minister President di Aruba Sra. Evelyn Wever-Croes, Minister Geoffrey Wever, Minister Endy Croes, y demas Ministers a haci entrega di e premionan pa e 16 ganadonan di e concurso di pintamento di ley di cacho.
Manera ta conoci, esaki tabata e di cuater aña consecutivo cu a organisa un concurso caminda a traves di nan pintura muchanan a haya e oportunidad di expresa y alabes siña tocante Aruba su Ley di Cacho. E aña aki a conta cu participacion di 1218 mucha en total, caminda un total di 50 scol a participa di cual a saca 16 ganado den diferente categoria segun e klas y a haci e entrega di e premionan aki riba dia internacional di bestia. Banda di esaki a conta tambe cu un presentacion di Post Aruba, caminda e cuater ganadonan di aña pasa a pone e stempel oficial di e cuater stampianan, y a entrega esaki na demas ministersnan.
Siguientemente, e nombernan, segun secuencia di categoria, di e ganadonan. Pa kleine kleuter e ganado absoluto tabata Eliza Kock na di dos luga a keda Kaysen Wyatt Emanuel Werleman. Pa Grote Kleuter a keda na prome luga Sarah Parra y na di segundo luga Shaniva Mangru. Pa 1e klas scol basico a keda na prome luga Aythian Johan Curiel y na di dos luga Rowen Tjon. Pa 2e klas, a keda na prome luga Jaceyanne Derely Tromp y na di dos luga Pedro Alexander Garcia Morillo. Pa 3e klas, a keda na prome luga Padma Piar kende tabata un ganadora anteriormente y na di dos luga a keda Jo-Myanne Donato. Pa 4e klas, a keda na prome luga Natalia Sarai Alvarado Lizardo y na di dos luga Benjamin Molina. Pa 5e klas, a keda na prome luga Kristin Maduro y na di dos luga a keda Valentina Casafus. Por ultimo, pa 6e klas a gana tambe pa di dos aña consecutivo Anastasia de Palm, y a keda na di dos luga Valentina Sofia Abreu Castañeda.
Asina por conclui cu e meta di e concurso di pinta y kleur “Ley di Cacho” 2022 tabata pa sigui conscientisa comunidad, specialmente nos muchanan, tocante e cuido debido di nan mascota. Minister Tjon tambe ta convenci cu si nos cuminsa inculca e atencion debido di nos leynan den nos muchanan, den e caso aki, e Ley di Cacho, nos lo por garantisa un miho futuro pa locual ta trata doñonan di mascota responsabel cu ta respeta e ley, y alabes nan propio cachonan. Un palabra di pabien na tur e ganadonan y un danki na e organisacion di e concurso cu e tremendo iniciativa pa e di cuater aña consecutivo.


text:
Siguridad den trafico mester ta e meta primordial di esnan cu ta duna rijles na nos ciudadanonan. Instructornan, mescos cu docentenan na scol, ta responsabel pa un bon preparacion di nan alumnonan.
Den un reunion di comision di husticia a bin na cla cu seguridad den trafico TA prioridad di Vereniging Rijscholen Aruba (VRA). Sr Thomas Ruiz a expresa su preocupacion pa cu e 1000 dalmento pa luna cu tin na Aruba. Tin varios punto cu mester traha riba dje pa minimalisa e cantidad aki. Entre otro e examen anterior no ta actueel mas, ni teoria, ni e practica, e no ta un bon indicacion si un persona di berdad ta bon prepara pa participa den trafico. Tin eisen den e examen y den e lesmateriaal cu no ta basa riba ley. Fraude cu a tuma luga, unda hende por a ricibi rijbewijs sin ta cualifica, tin un efecto negativo riba siguridad den trafico. Tin caretera cu mester wordo adapta y miho pinta.
Sr. Ruiz a expresa cu hendenan special, cu no por expresa nan mes por escrito, mester por haci un mondeling examen y tambe cu mester ta posibel pa haci examen den diferente idioma. Sr Ruiz ta splica e importancia pa VRA ta involvi den e trayectoria pa renoba e proceso pa cu rijbewijs, e asina yama ‘verzelfstandiging examen rijbewijzen’. Instructornan tin hopi aña di experencia y conocemento pa cu trafico na Aruba. Ta bon pa Hulanda yuda nos cu e proceso, pero no por djis tuma over tur cos di Hulanda sin tene cuenta cu nos situacion local.
Durante un reunion publico mi a trece e punto aki dilanti. Nos minister di husticia sr Rocco Tjon a splica cu na e momento aki tin un team trahando riba e inrichting/organisacion di un bureau examen rijbewijzen. E a compronde y tambe a mira e importancia di e puntonan treci dilanti door di VRA. Minister lo percura pa involucra VRA ora yega e momento pa cuminsa traha riba ley y e contenido di rijles/rij examen.


text:
Hulanda ku ekonomia mas kompetitivo den Union Europeo.
E aña aki Ulanda tin e ekonomia mas kompetitivo den Union Europeo. Ulanda a subi un posishon, riba e lista mundial, di puesto number 5 pa 4 i ta pasa pais bisiña Alemania. Esaki a resultá di un investigashon nobo di e World Economic Forum (WEF). Suisa, Singapore i Estádos Unídos ta enkabesá e lista akí. Den e publikashon anual, ta analisá 138 pais. Segun profesor Henk Volberda di Rotterdam, Ulanda tin e puesto haltu aki debí na e bon infrastruktura, salubridat i nivel haltu di enseñansa. Ademas Ulanda ta al dia ku desaroyonan teknológiko. E instituto Inscope di Volberda ta kolektá informashon na Ulanda pa e estudio di WEF. E úniko aspekto ku Ulanda ta kai atras riba dje ta e servisio finansiero di bankonan na komersio, segun e profesor. E ta indiká ku e parti di duna fiansa na kompanianan chikí i medio por ta muchu mas mihó.


text:
Abuso mayoria di biaha ta resultado di problemanan emocional. Un persona cu poco amor propio of cu ta sinti necesidad pa domina. Un persona asina por abusa sexualmente di un mucha pa por sinti poderoso y cu dominio. Tin propio mayor cu problemanan sexual por cay bek riba bek riba nan yiu pa nan propio satisfaccion.
Ta bisa cu abuso por cuminsa manera un impulsp. Na cuminsamento e por ta un reaccion riba un evento of situacion yen di stress. Pero e esaki por causa pa desaroya den un manera cu ta inclui un actitud cu defectonan sexual serio.
Uzo di alcohol of otro droga por reduci dominio propio, hacienda asina e posibilidad sexualmente di un mucha mas grandi. y un abuso por tuma luga antes, manera mayoria di abusado a experiencia abuso como mucha. E mesun abuso por pasa na un generacion pa otro.
Un abuso sexual di mucha por sosode na tur luga y na tur momento. Por ehempel na cas, na cualkier scol, den tur distrito, anochi of den dia. Algun abusadonan por uza internet pa atrae muchanan y exhibit pornografia.
Abuso por sosode den varios manera. E abusado por purba domina e mucha uzando forsa of poder di su autoridad. E mucha por tin miedo di no haci locual e abusado ta bis’e. Tambe e abusado ta gaña e mucha pa hunga weganan leuk cual por resulta den contacto fisico. E abusado por priminti regalo of fabor.
Tin den caso di ‘loverboy’e hoben adulto ta basula e mucha muhe cu e meta pa forsa prostitui su mes. Manera tame tin ‘sugarmommy y sugardaddy’. Un hende homber/ muhe adulto ta logra meta forsa e hoben tene relacion sexual en cambio di fabor of regalo.


text:
Awo hobennan femenino tambe por forma parti di Formacion SocialParlamentario di POR, Alan Howell durante un encuentro cu prensa a comenta riba e firmamento di protocol cu a tuma diabierna ultimo entre Aruba y Hulanda.
Na ocasion di e firmamento aki tabata presente Prome Minister, Minister di Asuntonan Social y e comandantenan van Beekhhuizen y Boots. E protocol tin di haber cu formacion social y a firma pa e hobennan femenino tambe por forma parti di e trayecto aki.
“Loke a yena mi persona cu orguyo y gran satisfaccion ta e echo cu dia 5 di april 2019 mi a entrega un mocion den nomber di Fraccion di POR relaciona cu e tema aki, esta di inclui e hobennan hende muhe den e formacion social tambe”, Howell a declara.
E parlamentario di POR ta agradecido cu na momento cu el a presenta e mocion aki den Parlamento, tur fraccion presente na e momento ey a brasa e idea aki y a vota na fabor di dje.
El a gradici gobierno pa tene cuenta cu e mocion cu el a presenta den cual e ta bisa cu considerando cu nos no por desmenti cu nos tin un Crisis Social; Cu ultimo añanan ta un echo cu hobennan femenino tambe tin hopi problema social cu ta afecta nan comportacion;
Cu ta un echo cu ultimo añanan hopi bringamento publico na scolnan ta di hobennan femenino;
Cu a reinicia cu e programa di Formacion Social pa hobennan masculino;
Cu tin hopi peticion den nos comunidad pa hobennan femenino por forma parti di e programa di Formacion Social;
Cu e programa di Formacion Social ta yuda e hobennan cu ta participa den dje pa reincorpora nan mes positivamente den comunidad cu e posibilidad di haya un bon trabou.
Ta dicidi: Di urgi gobierno pa studia profundamente e posibilidad pa mas lihe cu ta posibel laga e hobennan femenino forma parti tambe di e programa di Formacion Social y asina duna e hobennan aki e mesun oportunidad cu e hobennan masculino pa ta un miho ciudadano den nos comunidad y logra haya un bon trabou na beneficio di henter Aruba.
Alan Howell a probecha e ocasion pa gradici Hulanda, marinierskazerne y logicamente gobierno di Aruba tambe pa haci e mocion cu el a presenta na april 2019 un realidad, dunando asina nos hobennan femenino tambe un oportunidad pa reforma nan mes.
Aki el a menciona cu ta varios hoben femenino a acerca su persona y puntra pakico nan no por tin e oportunidad di join e Formacion Social y wordo disciplina y poni bek riba e bon caminda pa port a miho ciudadanonan na Aruba.
El a encurasha e mayornan pa tuma contacto cu Sra. Ras cu ta dirigi esaki na Marinierskazerne pa wak e posibilidadnan pa inscribi e yiu muhe(nan) den e programa di Formacion Social.
Concluyendo, Howell a expresa cu ta asina aki Parlamento mester funciona, no ta importante cua fraccion a entrega un mocion, cu importante ta bienestar di nos Pais Aruba y na momento cu un mocion ta bon, ta importante pa tur fraccion para tras di e mocion aki y despues ta mas importante ainda pa gobierno honra e mocion


text:
Recientemente a tene un entrevista cu PR di Departamento di Impuesto, sra. Meverly Romano kende ta duna di conoce cu desde cu a haya e noticia cu coronavirus a declara un pandemia, pa DIMP mester a tuma accion rapidamente pa e fluho grandi di cliente.
“Nos ta un di departamento di gobierno cu tin un fluho grandi di cliente. Pa e motibo aki mester a tuma accion pa purba proteha no solamente e cliente pero tambe nos empleadonan y mester a bin cu regla”, e ta bisa.
Cu cambionan drastico cu antes tabata atende un 200 cliente den nan edificio, awo ta yena cu 22 cliente. Cu cada departamento nan a pone glas pa proteha e empleado y cliente.
Den cada spreekkamer lo bin cu glas, pa atende e publico caba tabatin glas ‘prome cu covid’ pero ainda ta diferente cu persona cu kier tin contacto of kier haci cita personal pa asunto di belasting pero esey ainda no ta posibel.
Pronto DIMP lo haci anuncio cu nan lo cuminsa duna servicio personal y lo bay strictamente via afspraak. Pa cualkier otro servicio pa habri posibilidad pero evitando aglomeracion den sala.
Durante henter e pandemia, nan a yega pa introduci y implementa nan sistema online ‘nos no ta bay bek na sistema bieu’ pa duna servicio tur cos lo bay via online, pa haci afspraak y e ta funciona y ta yudando bon, caminda publico en general a custuma cu e sistema aki y lo keda mantene den futuro.
Tambe a tuma nota di e parti di cantidad di stoel, cu antes hende tabata sinta pega di otro, awo nan tin sticker di distancia pa indica y si hende ta ignora esey, tambe a los mas asienta for di otro pa asina keda cumpli cu regla y evita mas contagio posibel.
Pa locual ta trata cash, sra. Romano ta bisa cu mayoria di nan cliente ta paga cu debit card, sinembargo ta haci exepcion cu 60+, persona pensiona y esnan cu ta abou di bijstand cu mester paga. Tur otro persona mester paga cu debit card.
“Ainda nos no a habri e servicio pa atende publico personal, esey ta den preparacion ainda y algun camber interno cu mester keda cla cu setup. Ora cu yega asina leu nos lo anuncia esaki”, e ta bisa.


text:
Termento (Bullying)
Na Telefon pa Hubentud nos ta ricibi hopi pregunta di hoben cu ta yama tocante termento (bullying). E ta un problema cu ta causa hopi problema rond mundo. Tambe na Aruba termento (bullying) ta presente na scol, club deportivo, entre ‘amigo’, den vecindario y te hasta na cas. Nos, na Fundacion Telefon pa Hubentud Aruba, kier bisa bo cu bo no ta bo so!!
Termento (bullying) ta un di e charlanan mas frecuentemente pidi na Telefon pa Hubentud Aruba. Telefon pa Hubentud Aruba, ta traha hunto cu ‘Child helpline International’ (Liña Internacional di ayudo pa Mucha), pa combati e problema.
Tin 4 diferente forma di termento: fisico, verbal, emocional y cibernetico. Tur e formanan aki por causa hopi dolor cerca esun cu nan ta ter, pero tambe cerca e muchanan cu ta wak esaki pasa. Niun hende ta gusta bay un caminda unda no ta safe y cu tin termento.
- Termento ta un forma di violencia y p’esey mester atac’e,
- Termento no ta stop si bo ignor’e,
- Termento semper ta laga herida den e bida di esun cu nan ta ter.
Ta p’esey nos ta ataca termento cu hopi seriedad.
Purba di t’ey pa otro. Ora nan ta ter un hende, conta un persona cu, no solamente por yuda esun cu nan ta ter, pero esun mes cu ta ter.
Ta bon pa sa cu si nan ta ter bo, bo no ta bo so. Por ta, ta parce cu niun hende den bo klas of na cas lo por yuda bo. Tin biaha bo ta sinti bo mes so y lubida. Pero nunca lubida cu si bo papia di e problema, semper lo tin un hende cu por y kier yuda bo. No rindi door di keda keto. Cambia e situacion door di papia tocante e asunto cu un adulto, of cu un otro mucha cu por sostene bo. Tampoco, nunca lubida cu bo no ta straño of bobo of fastioso, ta esun cu ta ter ta esun cu tin un problema den su curason y den su mente.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Lei di SEÑOR ta perfekto, ta duna alma alivio; testimonio di SEÑOR ta fiel, ta hasi bobonan sabí. Dios bendishona bo y un felis siman .
Salm 13:5
Ma ami, mi ta konfia den bo grasia, mi kurason ta hubilá bo salbashon. Felis siman , Dios bendishona bo.
Lamen 3:22-24.
SEÑOR su fiel amor no tin fin, su bondat no ta kaba nunka. Tur mainta nan ta nobo atrobe. Señor, esta grandi bo fieldat ta! Mi ta bisa mi mes: ‘SEÑOR ta tur kos pa mi, p’esei mi ta pone
Rom 14:11
Pasobra tin skibí: ‘Ami Dios bibu, ta hura bo ku tur hende lo hinka rudia pa Mi i proklamá públikamente ku ta Ami ta Dios.’ Un siman bendishona pa bo.
Hebr 12:5-6 .
Ya boso a lubidá loke Dios a bisa boso, su yunan, pa kurashá boso. Den Skritura E ta bisa: ‘Mi yu, no despresiá korekshon ku bini di Señor, i no pèrdè kurashi ora E kastigá bo. Pasobra Señor ta koregí


text:
Comision di Ortografia
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Comision di Ortografia ta un comision nombra pa gobierno di Aruba cu t'ey pa concientisa e uzo di Papiamento. Pa yuda e uzado skirbi Papiamento corectamente segun e reglanan stipula den Ortografia di Papiamento- version 2009. Ta un grupo di trabou di Departamento di Enseñansa Aruba, incluyendo algun miembro di otro departamento.
Na aña 1976 Aruba tin su ortografia oficial, cu awor ta revisa. E revision meste haya aprobacion ainda.
Idioma oficial di Aruba[editá | editá fuente]
Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial.
Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.
E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual.
E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.
Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.
Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.
Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”
Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.
Wak tambe[editá | editá fuente]
- Ortografia di Papiamento (Aruba)
- Ortografia di papiamentu (Corsou y Boneiro)
Link externo[editá | editá fuente]
- Website di Papiamento
- Ramon Todd Dandere, Ontwikkeling van de spelling van het Papiamento op Aruba, 2015


text:
ORANJESTAD – Gobierno a pasa den un proceso largo, den dialogo cu partnernan social pa logra yega na e miho sistema pa sigura e fondo di pensioen di SVb. Pesey Minister di Asuntonan Economico y Comunicacion Richard Arends ta lamenta e weganan politico cu ta wordo hunga dor di oposicion bisando cu nan lo bay baha edad di pensioen.
E mandatario a recorda cu na aña 2010 den e plataforma Dialogo Social, hunto cu partnernan social, Gobierno a introduci un serie di reformanan cu tabata necesario pa salvaguardia e fondonan di pensioen. Un serie di reforma a tuma luga durante Gabinete Mike Eman I y den e di dos periodo, na aña 2013, a cuminsa aumenta edad di pensioen den forma gradual durante 10 aña. Na 2024 e edad di pensioen lo ta 65 aña. E aña’ki e ta 61 aña y mey.
Tur e cambionan a wordo haci den bon consulta cu e partnernan social. “E reformanan cu a tuma luga pa loke ta SVb, pa salvaguardia e fondo, a sosode den consensus y a base di un cantidad grandi di conseho di hopi experto. E conhunto ta exactamente loke nos sociedad por carga riba tereno social, fiscal y laboral. Pesey mi ta hopi sorprendi cu den e ambito politico ta hunga cu e idea di reduccion di edad di pensioen. Esaki ta algo cu mi no ta papia como Minister ni como candidato riba lista politico, pero como un di e personanan cu den e delegacion di Gobierno di Aruba a sinta oranan largo cu actuarionan, expertonan di SVb, di sector priva y di sindicatonan den Dialogo Social pa trece e balance di ahustenan necesario pa salvaguardia e fondo di pensioen di nos grandinan sin causa disturbionan social y economico.”
E mandatario ta bisa cu el a tende expresion di opositornan politico, bisando cu nan kier reduci edad di pensioen. “Mi ta haya esaki hopi lamentabel, pasobra na momento cu reduci edad di pensioen nos lo tin un deficit enorme den e fondonan di pensioen, cu lo surpasa1biyon florin den un periodo hopi cortico. Esaki ta algo cu ningun hende kier. Na momento cu e edad di pensioen baha, nos no por garantisa ni e pensioennan actual ni e pensioen di futuro pensioenadonan di Aruba.”
Debi cu a haci e ahuste den e edad di pensioen, na aña 2012 a introduci e Flex Pensioen. Personanan cu ta sinti cu debi na e desgaste fisico y su tipo di trabou, e no por keda traha te cu su edad di pensioen obligatorio, semper por bay cu pensioen cu un descuento. Pues e posibilidad pa baha cu pensioen prome cu e edad obligatorio ta existi. E edad di pensioen a wordo poni pa subi gradualmente pa e no causa ningun disturbio of shock economico ni social, e mandatario a enfatisa y e mester yega 65 aña pa e fondo ta sigura.


text:
Andicuri, Ayo: Diahuebs den careda di 12’or di merdia a drenta un informacion cu un persona masculino cu lo a hoga na Andicuri, tabata trata di un turista masculino di 63 aña. Mesora a pidi pa presencia di polis y ambulance.
E homber lo a haya problema den lama y a hoga. E la wordo saca for di lama y un rato despues e curpa sin bida a wordo transporta pa e entrada di Ayo Rock formations, caminda polis, ambulance y famia di e fayecido a keda warda riba yegada di dokter y di slachtofferhulp.
Un rato despues Janine Rodriguez di Slachtofferhulp a presenta pa asisti e famia den nan tristeza y tambe Dokter Texier a yega na e sitio pa constata morto di e turista masculino di 63 aña di nacionalidad Mericano, naci na Nigeria.


text:
Malik ta ricibi su medaya
Silver pa Malik den IQ Foil na Asuncion
Malik Hoveling ta logra medaya di silver den IQ Foil
E atleta Malik Hoveling di vela cu ta competi den IQ Foil a conclui su participacion den Weganan Suramericano Asuncion 2022 cu un medaya di silver.
Despues di varios dia di bataya aki na Encarnacion caminda cu Malik ta yega ultimo dia di competencia na prome lugar den e ranking y cu dos punto di ventaha riba Argentina. No tabata facil mantene su posicion debi na un mal tempo aki na e ciudad di Encarnacion, Paraguay.
Na prome instante a indica cu lo hasi un ‘course race’ pero na ultimo momento a cambia esaki pa ‘slalom’ y cu e condicion di biento esaki tabata dificil pa hasi cambio riba e vela na ultimo momento cu consecuencia cu Malik no ta logra mantene su posicion dilanti y ta perde punto importante.
Finalmente Argentina ta logra caba na di prome lugar den e competencia y Aruba ta keda di 2do lugar y Brasil na di 3er lugar. Premiacion ta tuma lugar 6:30 di atardi awe.
Pabien Malik, pabien ASA, pabien Aruba🥈🇦🇼


text:
Selekshonnan di Liga Pabou ayera, djaweps 17 di mei 2019, gana su di dos wega den tantu Minor komo Little League. Liga Willemstad su selekshonnan a pèrdè ku skornan grandi. Atrobe e selekshon di Pabou a registrá un no hitter den Little League.
E organisashon di beisbòl pa mucha di Kòrsou a sigui ayera ku e seri di weganan di selekshon den Minor i Little League. Esaki ta bai entre Liga Pariba, Pabou i Willemstad. E ganadónan ta bai representá Kòrsou den kampionatonan regional.
E weganan di selekshon ta tuma lugá den Post 6 Ballpark na Rio Canario. Tur dos dia un públiko grandi a presensiá e enkuentronan.
Den e promé wega ayera ku tabata den Minor League, e selekshon di Liga Pabou a gana Liga Willemstad ku skor di 14-4. Picher Jay-Dair Kopra a gana e enkuentro aki, miéntras ku Reegan Randt Kirindongo i Isaac Acosta a dal kada un 2 hit den 2 turno.
Picher Alejandro Semeleer a sufri e derota pa Liga Willemstad. Qshondrison Doran tabata mihó bateadó ku tambe 2 hit den 2 turno.
Den Little League tambe Liga Pabou a gana ku skor grandi di Liga Willemstad: 22-1. Picher Kevin Rosina ku a drenta di relevo den promé inen a gana, miéntras ku Curley Martha i Shendrion Martinus tabata mihó bateadónan. Kada un a bati 4 hit den 4 turno.
Picher Jeremiah Jones a pèrdè e wega pa Liga Willemstad. E bateadónan no a dal niun hit.
E seri ta sigui awe ku Liga Pariba kontra Liga Willemstad den tantu Minor komo Little League.


text:
Kralendijk – Djasabra proksimo 5 di yüni, Boneiru lo yama bon biní un biaha mas na buelonan direkto di American Airlines i Delta Airlines for di Miami i Atlanta despues di 15 luna sin operashon debí na e pandemia.
Ta antisipá 250 pasahero riba e promé buelonan djasabra awor. Pa e okashon spesial aki, Tourism Corporation Bonaire (TCB) den kolaborashon ku vários partner lokal ta preparando pa duna nos bishitante nan Merikano un kaluroso bon biní na nos dushi Boneiru.
Na yegada di e buelonan, nos bomberonan lo saludá ku un “water salut”, tambe lo tin entretenimiento kultural i regalo ku lo keda otorga na nos bishitante nan.
Miss Turismo Sunniva Manuel i promé finalistá Jadeanne Schoop tambe lo tei presente pa saludá nos bishitante nan.
TCB ta ansioso ku e regreso di e buelonan direkto for di Merka pa Boneiru. TCB lo sigui enfoká riba inisiativanan di merkadeo pa futuro, pa sigui promové Boneiru riba mapa internashonal pa rekuperá nos sektor turístikó.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Kralendijk- Riba djasabra por a mira regreso di ámbos American Airlines i Delta Airlines na aeropuerto Flamingo. E buelonan di awe tabata e promé buelonan di aerolínema merikano, despues di sospenshon di buelonan den mart 2020 pa motibu di Covid-19.
Por a mira hopi kara kontentu awe na aeropuerto, ámbos di turista komo di hendenan lokal i spesialmente sektor turístiko di e isla.
E buelo di American Airlines tabata prosedente di Miami, i esun di Delta for di Atlanta. Tokante e di 3 aerolínea ku tabata sirbi Boneiru pa hopi aña promé ku e pandemia di Covid-19, United Airlines, no a skucha fecha konkreto ainda pa loke ta trata regreso di vuelonan for di Houston .
American Airlines a usa un Airbus 319 pa ehekutá nan buelo di awe, mientras ku Delta a ehekutá su buelo hasiendo uso di un Boeing 737.


text:
Awe mainta VEVO a estrena mundialmente e mas reciente produccion y video clip oficial di e exito: ‘Pa’ Lante’ interpreta pa e artistanan di taya mundial: Luis Fonsi, Anitta y Alex Sensation. Un cancion produci pa dos talento local, Jeon & Steve Andreas. E video clip tin un mensahe positivo y el a wordo graba na Miami. Na final di e video clip por a nota cu Jeon ta aparece y ta bisa den idioma di Papiamento: “Biba Dushi”. FOCUS ta felicita e dos productornan Arubano cu e logro grandi aki.
Home Magazine News Flash PA’LANTE


text:
E incidente cu a tuma luga na Zeewijk caminda turtuganan a keda pega den un reda y cu consecuencia fatal pa un turtuga cu a muri. E otro turtuganan a pasa door di un stress innecesario pavia di un reda.
Directie Natuur en Milieu (DNM) ta lamenta cu e incidente aki a tuma luga. Na e mesun momento ta uza e oportunidad aki pa informa cu e sucedidi ta un acto contra ley, art 4 di landsbesluit inheemse flora y fauna” y tambe contra e Natuurbeschermingsverordening art 4, 5 y 6.
Pa locual ta trata e uzo di e reda(nan) na e localidad situa Zuidoost di nos isla, tambe ta contra ley. E autoridad concerni, den e caso aki, ta Kustwacht y KPA cu ta trata cu e ehecucion di e ordenansa di piscamento cu reda (Verordening op het vissen met sleepnetten) y tambe e Visserijbesluit. Den e leynan menciona ta specifica kico pa premisibel relaciona cu e grandura di e wowonan di e reda, su largura y na unda por uz’e.
Ta recorda pueblo cu DNM y Gobierno di Aruba ta tuma na serio incidentenan contra nos naturalesa y medio ambiente. DNM ta aprecia e trabounan cu TurtugAruba ta haci y e voluntarionan como tambe Kustwacht, KPA y e doño di boto la Tatiana pa e ayudo cu nan a extende na momento di melding urgente aki. Pa cualkier melding contra nos naturalesa y medio ambiente tambe por haci esaki riba e plataforma InfrAruba.com
foto cortesia di 24ora